
Előterjesztés

Fácánkert Község Önkormányzata Képviselő-testületének

2011. november 24-én tartandó rendes ülésére

Tárgy:  Forgatós Közhasznú Egyesület visszatérítendő támogatással kapcsolatos kérelme
Előterjesztő: Orbán Zsolt polgármester 
Előadó:  Rikker Anita Márta ifjúsági referens 
Az előterjesztést készítette: Rikker Anita Márta

Tisztelt Képviselő-testület!

Fácánkert Község Önkormányzatának Képviselő-testülete 2010-ben visszatérítendő támogatást adott a Forgatós Közhasznú Egyesületnek egy LEADER pályázat előfinanszírozására. A pályázat segítségével valósult meg a 2010. évi Fácánkerti Falunap.
A visszatérítendő támogatás összege a szerződés szerint 645.000.- Ft volt, s a szerződés értelmében az egyesületnek vissza kellett fizetnie azt az elszámolást követően. A visszafizetésre 2011-ben került sor a lassú elszámolási procedúra miatt.

A visszafizetéskor az egyesület 446.424.- Ft-ot utalt vissza az önkormányzat számlájára.

Az eltérés a szerződés szerinti és a visszafizetett összeg között az alábbiak miatt történt.

· 2010. augusztusában még nem kapta meg az egyesület a támogató határozatot, azonban egy előzetese támogatói ígérvény alapján meg lehetett kezdeni a lebonyolítást. A Falunap megrendezése az eredeti pályázott összeg alapján történt, azonban később mikor megkapta az egyesület a támogatásról szóló döntést kiderült, hogy az étkezési költséget a támogató az eredeti 225.000.- Ft-ról levette 74.364.- Ft-ra. (különbség 150.636.- Ft)
· Ezen kívül az egyik fellépő a tervezett 100.000.- Ft helyett 52060.- Ft-ot számlázott. A különbözet visszautalásra kerül az önkormányzat számlájára (47940.- Ft)

Kérem, hogy Tisztelt képviselő-testület az előterjesztést tárgyalja meg, és hozzon határozatot arra, hogy a Forgatós Közhasznú Egyesületnek a 150.6363.- Ft visszatérítendő támogatást nem kell visszafizetnie.
Fácánkert, 2011. november 17.

